stanford-oval/wikipedia huggingface dataset:
האמפרי פרימט
ביוגרפיה

פרימט נולד בלונדון, אנגליה, ממלכת בריטניה הגדולה כבן שני לאליזבת ולכומר ויליאם פרימט (William Primatt;‏ 1702-1770), רקטור ווסט וולטון (אנ'). הוא הוטבל ב-24 באפריל 1735. פרימט למד בקלר קולג' (אנ') שבאוניברסיטת קיימברידג'. בשנת 1757, השלים לימודי BA. בשנת 1764, השלים לימודי MA וב-3 בספטמבר 1773, קיבל הסמכה של דוקטור לתאולוגיה מטעם קולג' מרישל (אנ') שבאברדין.
בין השנים 1774-1766 שימש כויקאר בשני כפרים במחוז סאפוק ובמחוז נורפוק. בשנת 1771 היה הרקטור של ברמפטון (אנ') שבנורפוק. ב-2 בנובמבר 1769 הוא התחתן בלונדון עם שרה גליפר (Sarah Gullifer). הוא התגורר בקינגסטון שעל התמזה (אנ'). כשאביו נפטר בשנת 1770, הוא ירש חצי מנכסיו, והחצי השני עבר לאחיו הגדול ויליאם.
חובת החמלה כלפי החיות, וחטא האכזריות כלפיהן

בשנת 1776, הוציא לאור את ספרו 'חובת החמלה כלפי החיות, וחטא האכזריות כלפיהן' בו טען נגד אכזריות כלפי בעלי חיים. ספר זה הוא אחד הספרים הראשונים בעולם שהוקדשו לחלוטין לנושא זה. בספרו טען פרימט כי כשם שלא ניתן להצדיק אכזריות כלפי בני אדם רק משום שצבע עורם שונה, כך לא ניתן להצדיק אכזריות כלפי בעלי חיים רק משום שצורתם שונה, וכי התחשבות מוסרית באחר נובעת מיכולתו לחוש סבל.
הערות שוליים

1 2 3  Humphry Primatt - Oxford Dictionary of National Biography
| --- | --- |
בקרת זהויות :  VIAF: 7307151172709439210003   WorldCat (עם VIAF): 7307151172709439210003
הדיוויזיה ה-716 (ורמאכט)

| --- | --- |

סמל הדיוויזיה
 פרטים
 מדינה:  גרמניה הנאצית גרמניה הנאצית
 שיוך:   ורמאכט
 סוג:  חיל רגלים
 אירועים ותאריכים
 תקופת הפעילות:  2 במאי 1941 – מאי 1945 (כ־4 שנים)
 מלחמות:  מלחמת העולם השנייה
 פיקוד
 מפקדים:  ראו בהמשך
הדיוויזיה ה-716 הייתה דיוויזיה סטטית של הוורמכאט במהלך מלחמת העולם השנייה. הדיוויזיה לחמה במערכה בנורמנדי, ובקרב על קן, ולאחר מכן לחמה בקרבות בצרפת ובגרמניה.
היסטוריה

הדיוויזיה הוקמה ב-2 במאי 1941, והועמדה תחת פיקוד אוטו מטרשטוק. ביוני 1941 הוצבה הדיוויזיה ברואן שבצרפת, וביולי אותה שנה הועברה הדיוויזיה לנורמנדי. בינואר 1942 הועברה הדיוויזיה לבלגיה, וביוני אותה שנה הוצבה בקן שבצרפת.
ב-6 ביוני 1944 הותקפה הדיוויזיה בפיקודו של וילהלם ריכטר, על ידי הדיוויזיות הבריטיות שנחתו בחופי גולד, ג'ונו וסורד, כחלק מהפלישה לנורמנדי. הדיוויזיה ספגה אבדות כבדות, וב-10 ביולי הועברה לדרום צרפת, כחלק מהארמייה ה-19. באוקטובר אותה שנה הוצבה הדיוויזיה באזור קולמר, ובינואר 1945 כמעט והושמדה הדיוויזיה בקרבות בכיס קולמר. לאחר מכן לחמה הדיוויזיה בקרבות בדרום גרמניה, ובאפריל הוסבה הדיוויזיה לדיוויזיית הפולקסגרנדיר ה-716, זמן קצר לפני שנכנעה לצבא האמריקני במאי 1945 על יד קמפטן.
מפקדים

אוטו מטרשטוק (2 במאי 1941 - 1 באפריל 1943)
וילהלם ריכטר (1 באפריל 1943 - מאי 1944)
לודוויג קרוג (מאי 1944 - 10 ביוני 1944)
וילהלם ריכטר (10 ביוני 1944 - 14 באוגוסט 1944)
אוטו שיל (14 באוגוסט 1944 - 1 בספטמבר 1944)
וילהלם ריכטר (1 בספטמבר 1944 - 7 בספטמבר 1944)
ארנסט פון באואר (7 בספטמבר 1944 - 30 בדצמבר 1944)
וולף אוורט (30 בדצמבר 1944 - מאי 1945)
ביאורים

↑  הוורמאכט החזיק לאורך החופים דיוויזיות הגנה סטטיות, שהורכבו מחיילים מבוגרים ומחיילים שלא היו כשירים למלחמת תנועה. תפקיד הדיוויזיות היה להגן בהגנה קשיחה על הגזרה שעליה היו מופקדים. בקיץ 1944 החזיק הוורמאכט ב-23 דיוויזיות כאלו.
| גרמניה הנאצית דיוויזיות הוורמאכט ורמאכט |
| --- | --- | --- |
| דיוויזיות חי"ר | 1 • 2 • 3 • 4 • 5 • 6 • 7 • 8 • 9 • 10 • 11 • 12 • 13 • 14 • 15 • 16 • 17 • 18 • 19 • 20 • 21 • 22 • 23 • 24 • 25 • 26 • 27 • 28 • 29 • 30 • 31 • 32 • 33 • 34 • 35 • 36 • 38 • 39 • 44 • 45 • 46 • 47 • 48 • 49 • 50 • 52 • 56 • 57 • 58 • 59 • 60 • 61 • 62 • 64 • 65 • 68 • 71 • 72 • 73 • 75 • 76 • 78 • 79 • 81 • 82 • 83 • 84 • 85 • 86 • 87 • 88 • 89 • 90 • 91 • 92 • 93 • 94 • 95 • 96 • 97 • 98 • 99 • 100 • 101 • 102 • 111 • 112 • 113 • 121 • 122 • 123 • 125 • 126 • 129 • 131 • 132 • 134 • 137 • 141 • 148 • מילואים 148 • 151 • 153 • מילואים 153 • 157 • 158 • 161 • 162 • טורקסטנית 162 • 163 • 164 • 167 • 168 • 169 • 170 • 176 • 177 • 179 • 180 • 182 • 183 • 187 • 189 • 193 • 196 • 197 • 198 • 203 • 205 • 206 • 207 • 208 • 209 • 211 • 212 • 213 • 214 • 215 • 216 • 217 • 218 • 221 • 223 • 225 • 227 • 228 • 232 • 239 • 240 • 242 • 243 • 244 • 246 • 250 • 251 • 252 • 253 • 254 • 255 • 256 • 257 • 258 • 260 • 262 • 263 • 267 • 268 • 269 • 272 • 275 • 276 • 277 • 282 • 286 • 290 • 291 • 292 • 293 • 294 • 295 • 296 • 297 • 298 • 299 • 300 • 301 • 302 • 303 • 305 • 306 • 319 • 320 • 326 • 327 • 329 • 332 • 333 • 334 • 335 • 336 • 337 • 339 • 340 • 342 • 344 • 345 • 346 • 347 • 352 • 353 • 355 • 356 • 357 • 359 • 362 • 363 • 370 • 371 • 376 • 383 • 384 • 385 • 387 • 389 • 390 • 404 • 462 • 463 • 490 • 526 • 554 • 604 • 707 • 708 • 709 • 710 • 711 • 712 • 714 • 715 • 716 • 717 • 718 • 719 • 999 |  |
| דיוויזיות חי"ר הרריות | 1 • 2 • 3 • 4 • 5 • 6 • 7 • 8 • 9 • 157 • 188 • סקי 1 |  |
| דיוויזיות חי"ר גרנדיר | 6 • 31 • 36 • 45 • 78 • 153 • 552 • 553 • 560 • 561 |  |
| דיוויזיות חי"ר פולקסגרנדיר | 6 • 9 • 12 • 16 • 18 • 19 • 22 • 26 • 31 • 36 •  46 • 47 • 61 • 62 • 167 • 183 • 211 • 212 • 246 • 256 • 257 • 272 • 276 • 277 • 320 • 326 • 337 • 340 • 347 • 352 • 363 • 462 • 553 • 560 • 561 • 564 • 565 • 566 • 568 • 570 • 571 • 572 • 573 • 574 • 575 • 577 • 578 • 579 • 580 • 581 • 582 • 583 • 586 • 587 • 588 • 708 |  |
| דיוויזיות חי"ר פאנצרגרנדיר | 3 • 10 • 15 • 16 • 18 • 20 • 25 • 29 • 60 • 90 • 233 • גרוסדויטשלנד |  |
| דיוויזיות שריון | 1 • 2 • 3 • 4 • 5 • 6 • 7 • 8 • 9 • 10 • 11 • 12 • 13 • 14 • 15 • 16 • 17 • 18 • 19 • 20 • 21 • 22 • 23 • 24 • 25 • 26 • 27 • 116 • 178 • 232 • 233 • הולשטיין • טטרה • להר • פלדהרנהאלה • פלדהרנהאלה 2 • קורמארק • קלאוזביץ |  |
| דיוויזיות שריון מילואים | 155 • 179 • 233 |  |
| דיוויזיות שריון מוצנחות | 1 • 2 |  |
| דיוויזיות צנחנים | 1 • 2 • 3 • 4 • 5 • 6 • 7 • 8 • 9 • 10 |  |
| דיוויזיות יגר | 5 • 8 • 28 • 42 • 97 • 100 • 101 • 114 • 117 • 118 |  |
| דיוויזיות אבטחה | 52 • 203 • 207 • 213 • 221 • 286 • 390 |  |
| דיוויזיות השדה של הלופטוואפה | 3 • 4 • 6 • 7 • 9 • 10 • 12 • 13 • 16 • 20 • 21 |  |
| דיוויזיות פרשים | 1 |  |
| דיוויזיות נ"מ | 9 • 19 |  |
| דיוויזיות ארטילריה | 18 |  |
| דיוויזיות אימונים | 286 • 404 |  |
דגל ניו זילנד

| --- | --- |

 סוג הדגל:   דגל לאומי, דגל הצי המדיני
 יחס אורך/גובה:  1:2
 הונף לראשונה:  1867
 קבלת מעמד רשמי:  24 במרץ 1902
 מוטיבים עיצוביים:  נס בריטי כחול  דגל הממלכה המאוחדת בקנטון   שדה כחול עם הטבעה של צלב הדרומי
 גרסאות נוספות
 נס ניו זילנד הלבן
 
  דגל הצי הצבאי
 נס ניו זילנד האדום
 
  דגל הצי האזרחי
דגל ניו זילנד הוא דגלה הלאומי של ניו זילנד אשר מבוסס על עיצובו של הנס הבריטי הכחול – דגל הממלכה המאוחדת בקנטון (הרביע העליון הקרוב לניצב) על גבי שדה כחול – עם הטבעה של ארבעה כוכבים אדומים בעלי חמישה קודקודים הממוסגרים בשפה לבנה ומסמלים את קבוצת הכוכבים הצלב הדרומי.
דגלה הלאומי הראשון של ניו זילנד אומץ טרם הפיכתה של ניו זילנד למושבה בריטית ונבחר על ידי מועצה של ראשי שבטים מאורים בשנת 1834. הדגל הנבחר היה דגל צלב ג'ורג' הקדוש עם צלב נוסף בקנטון וארבעה כוכבים על רקע כחול. לאחר ייסודה של המושבה ב-1841 החל השימוש בניסים בריטיים במימי ניו זילנד. הדגל הנוכחי עוצב והוצג לראשונה בשנת 1869, ונועד במקור לשימוש ימי. הוא אומץ רשמית כדגל הלאום בשנת 1902.
דגל זה מציג את הצלב הדרומי כפי שמופיע בניו זילנד (כפי שמוצג גם על דגל אוסטרליה) אך מופיעים רק ארבעה מתוך חמשת כוכבי הקבוצה. כל כוכב בגודל מעט שונה. דגל הממלכה המאוחדת אשר בקנטון מתזכר את עברה הקולוניאלי של ניו זילנד ואת קשריה לבריטניה.
עיצובו של הדגל

עיצובו של הדגל הניו זילנדי מבוסס על עיצובו של הנס הכחול הבריטי – דגל הממלכה המאוחדת בקנטון ושדה כחול עם הטבעה של סמל או יצוג המדינה. השדה בדגל הניו זילנדי מושחת בארבעה כוכבים מחומשים בצבע אדום ממוסגרים בלבן המייצגים את מערכת הכוכבים הצלב הדרומי. עיצוב זה נקבע ב"חוק הנס של ניו זילנד" מה-12 ביוני 1902 המתאר את הדגל כ”נס הכחול של חיל המילואים של הצי, הנושא על ההינף את הצלב הדרומי המתואר על ידי ארבעה כוכבים מחומשים בצבע אדום עם גבול לבן”
על פי משרד התרבות והמסורת צבעו הכחול המלכותי של הדגל מסמל את המים הכחולים של הים ואת השמיים הבהירים המקיפים את האיים, הכוכבים מייצגים את מיקומה של המדינה בדרום האוקיינוס השקט, ודגל הממלכה המאוחדת נותן הכרה ליסודות ההיסטוריים של ניו זילנד כקולוניה בריטית וכדומיניון.
עיצובו של הדגל > מיקומי הכוכבים

בלאזון הדגל מפורט בגאזט של ניו זילנד מהתאריך 27 ביוני 1902 אשר מתאר את עיצובו של הדגל, מיקומי הכוכבים ואת גוני הצבעים:
מרכזי הכוכבים היוצרים את הקו האמצעי של הצלב ימוקמו בצורה אופקית על ההינף במחצית הדרך מהיוניון ג'ק לקצה ההינף, בצורה שווה מקצותיו העליונים והתחתונים של הדגל; וגודלם של הכוכבים יהיה שווה ערך לשלושים ושישה חלקי שישהעשר מאורכו של הנס.
 מרכזי הכוכבים היוצרים את הקו האופקי המצטלב עם הקו האנכי של הצלב בזווית של 82 מעלות, המתחיל קרוב לקצהו התחתון של היוניון ג'ק ומתרומם לכיוון ההינף, נקודת ההצטלבות של שני הקווים תהייה במרחק של 12/16 מאורכו של הנס ממרכזו של הכוכב העליון. מרכזו של הכוכב הקרוב לקצה ההינף יהיה במרחק של 12/16 מאורכו של הנס מנקודת ההצטלבות, ומרכזו של הכוכב הקרוב ביותר ליוניון ג'ק יהיה במרחק של 14/16 מאורכו של הנס מנקודת ההצטלבות.
 הכוכב הקרוב לקצה הנס יהיה בגודל 5/16, הכוכב אשר בראש הצלב והכוכב אשר קרוב ליוניון ג'ק יהיו בגודל 6/16 והכוכב אשר בתחתיתו של הצלב יהיה בגודל 7/16 מאורכו של הנס, ורוחבו של הגבול הלבן של הכוכבים יהיה בעובי של 1/115 מאורכו של הנס.
עיצובו של הדגל > צבעי הדגל

צבעי הדגל זהים לצבעי דגל הממלכה המאוחדת ומתוארים בטבלה להלן:
היסטוריה > דגל השבטים המאוחדים

הצורך בדגל ייחודי לניו זילנד התעורר לראשונה כאשר ספינת הסוחר "סר ג'ורג' מוראי" אשר נבנתה בהוקיאנגה נתפסה בידי רשויות המכס בנמל סידני שכן הפליגה ללא כל דגל לאומי או רישום. אוסטרליה אשר הייתה יעדן העיקרי של סחורות ניו זילנדיות, פעלה תחת חוקי הימאות בריטיים אשר חייבו כל ספינה העוגן בנמל השרוי תחת החוק להציג מסמכים המעידים על מבנה הספינה, בעליה ולאומיותה, אך באותו הזמן ניו זילנד לא הייתה תחת שלטון בריטי ולמעשה הייתה ללא מעמד חוקי רשמי, ועל כן ספינות אשר נבנו בנמליה לא היו רשאיות להפליג תחת היוניון ג'ק. תפיסתה של הספינה ארעה בשעה שעל סיפונה שהו שני ראשי שבטים מאורים רמי דרג, ומעצרה של הספינה עורר זעם בקרב האוכלוסייה המאורית אך ללא כל דגל אשר יונף עליה, הספינה הוסיפה להיות תחת מעצר.
בחודש מאי 1833 הגיע למפרץ האיים ג'יימס באזבי כנציגו הרשמי של המלך הבריטי לאיי ניו זילנד. באזבי, אשר הפליג מנמל סידני בחברתו של המיסיונר הנרי ויליאמס, דיווח למושל ניו סאות' ויילס כי ”מכל אשר הצלחתי ללמוד נראה כי בחלקו הצפוני של האי חיים למעלה מעשרים וחמישה עד שלושים שבטי ילידים עצמאיים אשר מקיימים את כל ההיבטים של ריבונות מדינית” באזבי החל לפעול לאיחודם של השבטים תחת מסגרת אחת לפעילות משותפת אשר אחת מתוצאותיה המצופות הייתה בחירת דגל לאומי לניו זילנד, פעילות אשר אמורה הייתה לפתור את סוגיית האוניה התפוסה בסידני, עליה למד ככל הנראה מוויליאמס.
דגל השבטים המאוחדים בגרסתו הסופית והרשמית
אף על פי שניו זילנד לא הייתה טריטוריה בריטית, למושל ניו סאות' ויילס הייתה השליטה בפעילותם של המתיישבים הבריטיים באי והוא נדרש על ידי בוסבי ובעלי האונייה התפוסה לתת את דעתו בנושא. ההצעה הראשונה מטעם השלטונות הבריטיים הגיעה בינואר 1834, הטיוטה כללה דגל לבן עליו ארבעה פסים רוחביים כחולים, ודגל הממלכה המאוחדת בקנטון. הצעה זאת נדחתה על ידי בובסי וויליאמס עקב החשש כי מתגובת ראשי השבטים המאוריים להיעדרו של הצבע האדום בעיצובו של הדגל, שכן הצבע האדום נחשב מכובד בקרב המאורים. ויליאמס התבקש להכין עיצובים חלופיים לדגל ושלוש טיוטות נשלחו לסידני פרי ניסיונו של ויליאמס כקצין בצי המלכותי.
ב-20 במרץ 1834 נתכנסו עשרים וחמישה ראשי שבטים מאורים מצפונו של האי הצפוני בואיטנגי על מנת לבחור דגל לניו זילנד. בחירתו של הדגל וטקס הנפתו התקיימו בנוכחותם של מתיישבים בריטים, מסיונרים ומפקדי ספינות בריטיות ואמריקניות. הדגל הנבחר, אשר הושפע מעיצובו של דגל המסיונרים אשר פעלו באיים, הונף על ראש תורן בליווי מטח כבוד בן 21 תותחי ספינת מלחמה בריטית. ברבות הימים שמו של הדגל נטבע כדגל השבטים המאוחדים של ניו זילנד. הצורך בדגל התעורר לא רק בגלל תפיסתם של ספינות ניו זילנדיות בסידני, אלא גם כסמל לעצמאות אשר הוכרזה על ידי ראשי השבטים המאורים שנה מאוחר יותר. עיצובו של הדגל היה עיצוב צלב ג'ורג' הקדוש - דגל לבן במרכזו צלב אדום, בעל צלב אדום נוסף בקנטון, ממוסגר בשחור ומוקף ברקע כחול, במרכזם של הריבועים הכחולים שובצו ארבעה כוכבים מתומנים לבנים.
היסטוריה > דגל האיחוד

לאחר החתימה על הסכם ואיטנגי בשנת 1840 אשר סיפח את האיים הניו זילנדיים לאימפריה הבריטית, שימש היוניון ג'ק כדגלה של ניו זילנד לשימוש ביבשה מתוקף היותו דגל האימפריה. בים הונפו הניסים הבריטיים הרלוונטיים עד חקיקתו של חוק הגנת הצי הקולוניאלי בשנת 1865. למרות זאת, רבים המשיכו להניף את דגל השבטים המאוחדים על ספינות סוחר ניו זילנדיות ובמקרים רבים גם על היבשה. כך לדוגמה, על התיישבות חברת ניו זילנד בולינגטון הונף דגל איחוד השבטים עד הגעתה של פקודה מפורשת מהמושל ויליאם הובסון ב-1841 להחלפתו ביוניון ג'ק. היוניון ג'ק שימש בתפקידו עד חקיקת "חוק הנס של ניו זילנד" של שנת 1902, עת הוחלף בדגל המבוסס על הנס הכחול.
היסטוריה > הנס הכחול

הדגל הניו זילנדי הראשון אשר עיצובו התבסס על הנס הכחול הבריטי נכנס לשימוש בשנת 1867 לאחר חוק הגנת הצי הקולוניאלי אשר הנחה את כל הספינות אשר בשירות ממשלות המושבות להניף נס כחול עם הטבעה של סמל המושבה. לניו זילנד לא היה סמל מושבה או שלט אצולה בשלב זה ועל כן הניפו ספינות בשירות ממשלתה נס כחול נקי. אולם לאחר ביקורת שנשמעה מצד ספינות בשירות ממשלת בריטניה, הונחתה הממשלה הניו זילנדית לתקן דגל שיעמוד בקנה אחד עם החוק, דגל זה היה נס כחול אשר הושחת באותיות "NZ" בצבע אדום עם מסגרת לבנה. עיצוב זה שרד תקופה קצרה ובשנת 1869 הוחלף בעיצוב הקודם של ארבעה כוכבים על ההינף.
הדגל שימש באופן רשמי למרות סימון ספינות בים, אך בהדרגה הפך השימוש על היבשה לנפוץ אף על פי שהיוניון ג'ק שמר על מעמדו כדגל הרשמי והחוקי של ניו זילנד. עם הכנסת קוד איתות ימי חדש לשימוש בשנת 1899 חל בלבול נוסף שכן הקוד קבע דגל נוסף למטרות איתות אשר הכוכבים שבו צוירו בתוך דיסקה לבנה. השימוש בדגל זה נפוץ גם הוא לתחומי היבשה ותרם לבלבול סביב שאלת הדגל הנכון ליצוגה של ניו זילנד. עם תחילת מלחמת הבורים בדרום אפריקה והתעוררות הלאומיות הניו זילנדי הובא נושא הדגל להכרעתו של ראש הממשלה ריצ'רד סדון, אשר הממשלה בראשותו העבירה את הצעת חוק ניסים וסמלים אשר אושרה על ידי המלך אדוארד השביעי ב-24 במרץ 1902 והגדירה את הדגל הנוכחי כדגל הלאומי של ניו זילנד.
היסטוריה > משאל עם על החלפת הדגל

בשנת 2014 הודיע ראש ממשלת ניו זילנד ג'ון קי על עריכת משאל עם להחלפת דגל ניו זילנד במטרה ליצור דגל לאומי ללא הסתמכות על סמלים בריטיים. בעבר אמר קי שיתמוך בדגל עם עלה שרך כסוף (שמהווה סמל לאומי בניו זילנד) על רקע שחור. לאורך ההיסטוריה היו מספר הצעות להציב את שרך הכסף על הדגל בשילוב או במקום הדגל הקיים, אף אחד מהם לא עבר. במשאל עם שנערך מה-20 בנובמבר עד ה-11 בדצמבר 2015 הוצעו חמש אפשרויות תחלופה לדגל המדינה. אפשרות א' נבחרה לקראת משאל עם סופי שייערך מה-3 במרץ עד ה-24 במרץ 2016 ויקבע האם יאומץ למדינה דגל חדש. במשאל העם נקבע ברוב של 57% לשמר את הדגל הקיים.
היסטוריה > משאל עם על החלפת הדגל > האפשרויות שהוצעו במשאל העם כתחליף לדגל הקיים

אפשרות א'
אפשרות ב'
אפשרות ג'
אפשרות ד'
אפשרות ה'
מעמד חוקי

הדגל הלאומי מוגדר רשמית בחוק הגנת דגלים, סמלים ושמות, 1981. סעיף 5 (2) קובע כי הוא יהיה "הסמל של הממלכה, הממשלה והעם של ניו זילנד".
ימי דגל

ממשלת ניו זילנד מעודדת את אזרחי הממלכה להניף את הדגל הלאומי במהלך חגים ומועדים אחדים המשמשים לציון אירועים לאומיים.
6 בפברואר - יום עלייתה לשלטון של המלכה אליזבת השנייה
יום שני השני בחודש מרץ - יום חבר העמים הבריטי
21 באפריל - יום הולדתה של המלכה אליזבת השנייה
25 באפריל - יום אנזא"ק
יום שני הראשון בחודש יוני - יום הולדתה הרשמי של מלכת ניו זילנד
2 ביוני - יום השנה להכתרתה של המלכה אליזבת השנייה
10 ביוני - יום הולדתו של הנסיך פיליפ, דוכס אדינבורו
24 באוקטובר - יום האומות המאוחדות
יום שני הרביעי בחודש אוקטובר - יום העבודה
14 בנובמבר - יום הולדתו של צ'ארלס, נסיך ויילס
ראו גם

סמל ניו זילנד
המנון ניו זילנד
דגלי ניו זילנד
הערות שוליים

1 2  דגל ניו זילנד - ממדים ותיאור, באתר משרד התרבות והמסורת (באנגלית)
1 2  הנסים של ניו זילנד באתר האנציקלופדיה של ניו זילנד 1966 (באנגלית)
↑  דגל ניו זילנד - באתר משרד התרבות והמסורת של ניו זילנד (באנגלית)
↑  ההיסטוריה של דגל ניו זילנד - דגל השבטים המאוחדים של ניו זילנד (1834-1840) באתר משרד התרבות והמסורת (באנגלית)
1 2  דגל ניו זילנד - הצעות מוקדמות טרום 1834, באתר דגלי העולם (באנגלית)
↑  דגל ואיטנגי - 1834, באתר דגלי העולם (באנגלית)
↑  דגל ניו זילנד - הקשר לארץ האם: היוניון ג'ק בניו זילנד 1840 - 1902 באתר משרד התרבות והמסורת (באנגלית)
1 2 3  ההיסטוריה של דגל ניו זילנד – שורשיו הימיים של הדגל הניו זילנדי 1865–1902 באתר משרד התרבות והמסורת (באנגלית)
↑  מתקרבים להכרעה: מה יהיה דגל ניו זילנד?, באתר ynet, 10 באוגוסט 2015
↑  רויטרס וגרדיאן, ר"מ ניו זילנד מקדם משאל עם על החלפת הדגל ב-2015, באתר הארץ, 22 בספטמבר 2014
↑  חוק הגנת דגלים, סמלים ושמות, 1981 באתר ממשלת ניו זילנד (באנגלית)
↑  דגל ניו זילנד - הנפת הדגל באתר משרד התרבות והמסורת (באנגלית)
| דגלי ניו זילנד |
| --- | --- | --- |
| ניו זילנד | דגל ניו זילנד |  |
| דגלים אישיים | הנס המלכותי • דגל המושל הכללי |  |
| מדינות תלויות | איי קוק • טוקלאו •  ניואה |  |
| ניסים | הנס האדום • הנס הלבן • חיל האוויר המלכותי • התעופה האזרחית |  |
| היסטוריים | דגל השבטים המאוחדים |  |
| דגלי מדינות אוקיאניה |
| --- | --- | --- |
| מדינות | אוסטרליה • איי מרשל • איי שלמה • אינדונזיה • ונואטו • טובאלו • טונגה • מיקרונזיה • נאורו • ניו זילנד • סמואה • פיג'י • פלאו • פפואה גינאה החדשה • קיריבטי |  |
| שטחים תלויים | אי הפסחא • אי חג המולד • איי מריאנה הצפוניים • איי קוק • איי קוקוס • בוגנוויל • גואם • הוואי • טוקלאו • ואליס ופוטונה • נורפוק • ניואה • סמואה האמריקאית • פולינזיה הצרפתית • פיטקרן • איי צ'טהאם • קלדוניה החדשה |  |
אירופה • אפריקה • אסיה • אוקיאניה • אמריקה הצפונית • אמריקה הדרומית
תבנית עיצובו של הדגל
הצעה לדגל מטעם מושל ניו סאות' ווילס 1834
דגלה הראשון של ניו זילנד בעיצוב המבוסס על הנס הכחול
דגל ניו זילנדי אשר יועד למטרות איתות וסימון ספינות בים משנת 1899
דגל ניו זילנד גדול מונף מעל שדה התעופה הבינלאומי באוקלנד
דניאל קובלסקי

דניאל סטיבן קובלסקי (באנגלית: Daniel Steven Kowalski נולד ב-2 ביולי 1975). הוא שחיין עבר אוסטרלי. הוא אלוף אולימפי (סידני 2000), אלוף עולם (פרת' 1998) ושיאן עולם במשחה שליחים 4x200 מטר חופשי. השחיין הראשון שזכה במדליה אולימפית בשלושה מישחים (לאחר 92 שנים): 200 מטר, 400 מטר ו-1,500 מטר חופשי. הוא פעמיים ברציפות אלוף העולם בבריכת 25 מטר (פלמה 1993 וריו 1995) במשחים ל-400 מטר חופשי ול-1500 מטר חופשי ואלוף הפאן פסיפיק (אטלנטה 1995) במשחים ל-400 מטר חופשי ול-800 מטר חופשי.
ביוגרפיה

קובלסקי נולד בסינגפור.
ביוגרפיה > 1993

באליפות הפאן פסיפיק שנערכה בקובה, יפן בשנת 1993 זכה קובלסקי ב-3 מדליות כסף, במשחה ל-400 מטר חופשי (3:52.18 דקות) במשחה ל-800 מטר חופשי (7:56.95 דקות) ובמשחה ל-1500 מטר חופשי (15:06.77 דקות) בכולם אחרי קירן פרקינס בן ארצו.
באליפות העולם (בריכת 25 מטר) שנערכה בפלמה דה מיורקה, ספרד בדצמבר אותה שנה זכה בשתי מדליות זהב במשחה ל-400 מטר חופשי בתוצאה של 3:42.95 דקות ובמשחה ל-1500 מטר חופשי בתוצאה של 14.42.04 דקות.
ביוגרפיה > 1994

באליפות העולם שנערכה ברומא, איטליה בשנת 1994 זכה במדליית כסף במשחה ל-1500 מטר חופשי בתוצאה של 14.53.42 דקות, אחרי פרקינס (14:50.52 דקות) ולפני שטפן זסנר מגרמניה (15:09.20 דקות). בנוסף, הוא סיים במקום הרביעי במשחה ל-400 מטר חופשי בתוצאה של 3:50.03 דקות, המנצח היה פרקינס שקבע שיא עולם חדש (3:43.80 דקות).
ביוגרפיה > 1995

באליפות הפאן פסיפיק שנערכה באטלנטה בשנת 1995 זכה ב-5 מדליות, 3 זהב ו-2 כסף. מדליות זהב במשחה ל-400 מטר חופשי (3:50.01 דקות), במשחה ל-800 מטר חופשי (7:50.28 דקות) ובמשחה שליחים 4x200 מטר חופשי (7:17.52 דקות). מדליות כסף במשחה ל-200 מטר חופשי (1:49.14 דקות) ובמשחה ל-1500 מטר חופשי (15:02.20 דקות).
באליפות העולם (בריכת 25 מטר) שנערכה בריו דה ז'ניירו, ברזיל בדצמבר אותה שנה זכה בשלוש מדליות זהב והגן על תואריו, במשחה ל-400 מטר חופשי בתוצאה של 3:45.15 דקות ובמשחה ל-1500 מטר חופשי בתוצאה של 14.48.51 דקות ובמשחה שליחים 4x200 מטר חופשי בתוצאה של 7:07.97 דקות שלא היה באליפות הקודמת.
ביוגרפיה > 1996

באולימפיאדת אטלנטה זכה ב-3 מדליות, מדליית כסף ושתי מדליות ארד. מדליית כסף במשחה ל-1500 מטר חופשי בתוצאה של 15:02.43 דקות, אחרי פרקינס שהגן על תוארו, ובקושי התברג לשלב הגמר, עלה שמיני ואחרון כשהשיג את השחיין התשיעי ב-24 מאיות השנייה בלבד (14:56.40 דקות) ולפני גרהם סמית' מבריטניה (15:02.48 דקות). מדליות ארד במשחה ל-200 מטר חופשי בתוצאה של 1:48.25 דקות, אחרי דניון לואדר מניו זילנד (1:47.63 דקות) וגוסטבו בורג'ס מברזיל (1:48.08 דקות) ובמשחה ל-400 מטר חופשי בתוצאה של 3:49.39 דקות, שוב אחרי לואדר (3:47.97 דקות) ופול פלמר מבריטניה (3:49.00 דקות). נוסף לכך, הוא סיים במקום רביעי במשחה שליחים 4x200 חופשי בתוצאה של 7:18.47 דקות.
ביוגרפיה > 1998

באליפות העולם שנערכה בפרת', אוסטרליה בשנת 1998 זכה בשתי מדליות, אחת זהב ואחת ארד. מדליית זהב במשחה שליחים 4x200 מטר חופשי בשיא תחרות חדש של 7:12.48 דקות, לפני הולנד (7:16.77 דקות) ובריטניה (7:17.33 דקות) ומדליית ארד במשחה ל-1500 מטר חופשי בתוצאה של 15:03.94 דקות, אחרי גרנט האקט בן ארצו (14:51.70 דקות) ואמיליאנו ברמבילה מאיטליה (15:00.59 דקות).
במשחקי חבר העמים הבריטי שנערכו בקואלה לומפור, מלזיה בספטמבר אותה שנה קבע במשחה שליחים 4x200 מטר חופשי ביחד עם חבריו שיא עולם חדש של 7:11.86 דקות.
ביוגרפיה > 1999

באליפות העולם בשחייה (בריכת 25 מטר) שנערכה בהונג קונג, סין באפריל 1999 זכה במדליית ארד במשחה ל-1500 מטר חופשי בתוצאה של 14:51.44 דקות.
ביוגרפיה > 2000

באולימפיאדת סידני זכה במדליית זהב במשחה שליחים 4x200 מטר חופשי לאחר ששחה את המשחה בשלב המוקדמות והוחלף על ידי איאן תורפ בשלב הגמר.
לאחר פרישתו משחיה תחרותית

קובלבסקי פרש משחייה תחרותית במאי 2002. בשנת 2003 סיים את לימודיו בתחום שיווק ספורט. בשנת 2007 עבד כעוזר מאמן שחייה באוניברסיטת ויסקונסין–מדיסון. בשנת 2007 זכה בתחרות השחייה הגדולה ביותר בעולם "פייר טו פאב" (בהשתתפות למעלה מ-4000 משתתפים) במים פתוחים למרחק של 1.2 ק"מ.
באפריל 2010 הודיע קובלסקי על היותו הומוסקסואל ובכך הצטרף לספורטאים מובחרים אוסטרלים כאיאן רוברטס שחקן רוגבי ולמתיו מיצ'ם אלוף אולימפי בקפיצה למים. לדבריו, הוא קיבל השראה מגארת' תומאס שיצא מהארון בדצמבר 2009 והלך בעקבותיו.
הערות שוליים

↑  Daniel Kowalski reveals he is gay, באתר ninemsn,‏ 18 באפריל 2010
הוברבורד (בחזרה לעתיד)

ערך זה עוסק בכלי תחבורה בדיוני דמוי סקייטבורד. אם התכוונתם למשמעות אחרת, ראו .
ההוברבורד מטרילוגיית "בחזרה לעתיד"
הוברבורד או הובר בורד (באנגלית: Hoverboard, בתרגום חופשי לעברית: גלשן ריחוף) הוא כלי תחבורה בדיוני דמוי סקייטבורד, ללא גלגלים, המסוגל לרחף מעל לפני הקרקע, ומשמש לתחבורה אישית בסרטי הקולנוע "בחזרה לעתיד 2" ו"בחזרה לעתיד 3". לאחר צאתם לאקרנים של שני הסרטים, ולאור הצלחתם הרבה, המושג "הוברבורד" הפך לשגור בפי סופרים רבים, ונעשה בו שימוש בעולמות בדיונים, גם כאלו שאינם קשורים ישירות לטרילוגיית "בחזרה לעתיד".
למרות הצגתו בסרטים שהייתה בבירור כפריט בדיוני, הרעיון של מימוש הוברבורד אמיתי מעורר עניין רב. במהלך שנות ה-90 של המאה ה-20 היו שמועות, שהוזנו על ידי הבמאי רוברט זמקיס, שהוברבורדים הם למעשה אמיתיים, אבל מעולם לא שווקו לציבור הרחב, כי הם נחשבים למסוכנים מדי עבור ילדים, על ידי קבוצות הורים. שמועות אלה הופרכו באופן חד משמעי. במשך השנים, ממציאים וחברות שונות, שקיוו למנף את ההצלחה המסחרית של הסרטים, החלו לפתח דגמי אב-טיפוס ראשוניים של הוברבורדים, המתבססים על טכנולוגיות שונות. חלקן אף שיווקו כלי רכב מרחפים כהוברבורדים, אך מוצרים אלה לא הצליחו לשחזר את החוויה המתוארת בסרטים.
בעולם האמיתי

באוקטובר 2010 הציג הממציא האמריקני גרג הנדרסון באינטרנט אב טיפוס של הוברבורד אשר פועל על עיקרון של ריחוף מגנטי. בדומה לרכבות ריחוף מגנטיות, ההוברבורד אותו פיתח הנדרסון מסוגל לפעול רק על משטח העשוי מנחושת או אלומיניום ולשאת עד 300 פאונד (כ-136 ק"ג) בעודו מרחף בגובה אינץ' אחד (כ-2.5 ס"מ) מעל פני השטח. באותה העת השיק הנדרסון קמפיין באתר Kickstarter ובו ביקש תרומות מהקהל הרחב כדי לפתח דגמים מתקדמים יותר של המכשיר.
במאי 2015 הממציא הקנדי-רומני קאטאלין אלכסנדרו דורו קבע שיא גינס כאשר הצליח לנסוע בהוברבורד מרחק של 275.9 מטרים בעוד מרחף בגובה של עד 5 מטרים מעל לאגם. דורו תכנן ובנה בעצמו את ההוברבורד בו השתמש, שפעל באמצעות מדחפים (בדומה לכלי טיס בלתי מאויש) ונשלט באמצעות הרגליים.
ב-24 ביוני 2015 חברת לקסוס הפיצה ב-YouTube סרטון וידאו בו מוצג הוברבורד. לקסוס הפיצה ידיעה לתקשורת כי ההוברבורד פועל באמצעות על-מוליכים מקוררים בחנקן נוזלי ומגנטים קבועים אשר מאפשרים לו לרחף רק מעל מסלולים ייעודיים. בהמשך פרסמה לקסוס סרטון נוסף בו הסקייטבורדר המקצועי רוס מקגוראן (Ross McGouran) גולש על ההוברבורד ומבצע פעלולים. בהמשך התברר כי ההוברבורד נבנה עלי ידי קבוצת מדענים כאביזר עבור הפרסומת בלבד, ואין לחברה כוונה לשווק אותו במוצר מסחרי.
אזכורים בולטים בתרבות הפופולרית > בקולנוע

טרילוגיית סרטי "בחזרה לעתיד" - הנער מרטי מק'פליי (אותו גילם מייקל ג'יי פוקס) נוסע בזמן 30 שנים לעתיד, ל-21 באוקטובר 2015, כאשר לאורך עלילת הסרט השני והשלישי בטרילוגיה הוא מסתייע פעמים רבות בהוברבורד שהשיג ב-2015 על מנת לחמוק מסכנות שונות.
"איש הנצח 2" (1991) - שני שכירי החרב של קטאנה משתמשים בהוברבורדים.
"ספיידרמן 3" (2007) - הגובלין הירוק עושה שימוש בהוברבורד המכונה "סקיי סטיק" (Sky Stick).
אזכורים בולטים בתרבות הפופולרית > משחקי וידאו

AirBlade‏ (2001)
EyeToy: AntiGrav‏ (2004) - במשחק השחקן מניע את גופו בעודו שולט בהוברבורד אשר צריך לעבור במסלול מכשולים.
Sonic Riders‏ (2006) - במשחק השחקן נע בהוברבורדים המכונים "אקסטרים גיר" וכלי רכב מרחפים אחרים.
Subway Surfers‏ (2012) - במשחק ניתן, על ידי הקשה כפולה, לנוע באמצעות הוברבורד במשך 30 שניות. ניתן להשתמש בהוברבורד יותר מפעם אחת במשחק.